CONVOCATÒRIA DE MOBILITAT PER A FORMACIÓ DEL PERSONAL D'ADMINISTRACIÓ I SERVEIS DE LA UNIVERSITAT D'ALACANT EN EL MARC DEL PROGRAMA D'APRENENTATGE PERMANENT (LLP-ERASMUS) DURANT EL CURS ACADÈMIC 2009/2010 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/1221)
  + [Valencià](/va/acuerdo/1221)






Selector de idioma

Leer

* [Español](/es/acuerdo/1221)
* [Valencià](/va/acuerdo/1221)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE MOBILITAT PER A FORMACIÓ DEL PERSONAL D'ADMINISTRACIÓ I SERVEIS DE LA UNIVERSITAT D'ALACANT EN EL MARC DEL PROGRAMA D'APRENENTATGE PERMANENT (LLP-ERASMUS) DURANT EL CURS ACADÈMIC 2009/2010[Butlletí Oficial Universitat d'Alacant](/ca/Publicacion)
=====================================================================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE MOBILITAT PER A FORMACIÓ DEL PERSONAL D'ADMINISTRACIÓ I SERVEIS DE LA UNIVERSITAT D'ALACANT EN EL MARC DEL PROGRAMA D'APRENENTATGE PERMANENT (LLP-ERASMUS) DURANT EL CURS ACADÈMIC 2009/2010

Data d'aprovació
:   10/09/2009

Data de publicació
:   10/09/2009

Òrgan competent
:   Gerent

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=1221.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/1221)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/1221)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE MOBILITAT PER A FORMACIÓ DEL PERSONAL D'ADMINISTRACIÓ I SERVEIS DE LA UNIVERSITAT D'ALACANT EN EL MARC DEL PROGRAMA D'APRENENTATGE PERMANENT (LLP-ERASMUS) DURANT EL CURS ACADÈMIC 2009/2010&url=https://www.boua.ua.es/va/acuerdo/1221)

**Títol:** CONVOCATÒRIA DE MOBILITAT PER A FORMACIÓ DEL PERSONAL D'ADMINISTRACIÓ I SERVEIS DE LA UNIVERSITAT D'ALACANT EN EL MARC DEL PROGRAMA D'APRENENTATGE PERMANENT (LLP-ERASMUS) DURANT EL CURS ACADÈMIC 2009/2010

**Secció:** CONVOCATÒRIES I CONCURSOS

**Òrgan:** Gerent

**Data d'aprovació:** dijous, 10 de setembre de 2009

CONVOCATÒRIA DE MOBILITAT PER A FORMACIÓ DEL PERSONAL D'ADMINISTRACIÓ I SERVEIS DE LA UNIVERSITAT D'ALACANT EN EL MARC DEL PROGRAMA D'APRENENTATGE PERMANENT (LLP-ERASMUS) DURANT EL CURS ACADÈMIC 2009/2010  
    
    
 1.PREÀMBUL  
    
 El programa ERASMUS de la Unió Europea té com a objectiu atendre les necessitats d’ensenyament i aprenentatge de totes les persones que participen en qualsevol dels processos de l'educació superior formal i en els de formació professional de nivell terciari, així com les necessitats de les institucions que imparteixen aquests tipus de formació.  
    
 Per a establir l'espai comú d'Educació Superior Europeu es configura com un dels punts principals la promoció de la mobilitat d'estudiants, de professors i de personal d'administració i serveis.  
    
 La Gerència de la Universitat d'Alacant, junt amb el Vicerectorat de Relacions Internacionals, publica una convocatòria de vuit places per a fomentar la mobilitat amb fins de formació del Personal d'Administració i Serveis en el marc del Programa d'Aprenentatge Permanent (LLP-Erasmus).  
    
    
 2.OBJECTE  
    
 L'objecte d'aquesta convocatòria consisteix en la realització d'una breu estada formativa en una institució sòcia amb la finalitat de conèixer el funcionament de la unitat administrativa homòloga a la del beneficiari, d'acord amb els següents objectius:  
    
 2.1.Afavorir l'aprenentatge al llarg de la vida laboral del Personal d'Administració i Serveis.  
 2.2.Fomentar la internacionalització de tots els col¿lectius de la comunitat universitària en el marc de l'Espai Europeu d'Educació Superior.  
 2.3.Facilitar l'aprenentatge de bones pràctiques i l'observació de formes de treball i entorns laborals de les institucions sòcies.  
 2.4.Millorar les aptituds que requereix el lloc de treball del beneficiari.  
 2.5.Enfortir les relacions amb les universitats sòcies.  
    
 En l'annex I consta la relació d'institucions d'educació superior que han subscrit el corresponent acord d'intercanvi Erasmus per a la formació del PAS, així com l'àrea de l'intercanvi i la duració del mateix.  
    
    
 3.PERSONES BENEFICIÀRIES  
    
 La convocatòria està dirigida al Personal d'Administració i Serveis de la Universitat d'Alacant que complisca els requisits següents:  
    
 3.1.Pertànyer a la plantilla de la Universitat d'Alacant com personal funcionari o contractat laboral tant en el moment de realitzar la sol¿licitud com durant tot el període de la mobilitat. Tots els sol¿licitants hauran d'acreditar una antiguitat de almenys un any continuat.   
 3.2.Continuar en la mateixa unitat administrativa en el moment de realitzar l'intercanvi.  
 3.3.Posseir la nacionalitat d'un dels països participants en el programa, o estar reconeguts per Espanya com a residents permanents, refugiats o apàtrides.   
 3.4.Tenir un coneixement de l'idioma propi de la universitat receptora o d'anglès corresponent al nivell 2 de la taula d'equivalències d'aplicació en el barem de provisió de llocs de treball del PAS.  
    
    
 4.PERÍODE  
    
 La duració de l'estada serà d'una setmana i haurà de realitzar-se entre el 01/10/2009 i el 30/06/2010. Una setmana equival a 5 dies laborables complets, per la qual cosa el programa de la persona beneficiària haurà de demostrar que s'han dut a terme activitats relacionades amb la mobilitat des del dilluns al matí fins al divendres a la vesprada.   
    
    
 5.DESCRIPCIÓ DEL PROCÉS  
    
 5.1.SOL¿LICITUD  
    
 S'omplirà la sol¿licitud amb el formulari d'inscripció que estarà disponible en la pàgina web:  
    
 <http://www.ua.es/va/servicios/syf/formacion/internacional/actual/index.html>  
    
 El termini d'inscripció serà de 15 dies naturals des de el dia següent a la publicació de la present convocatòria en el Butlletí Oficial de la Universitat d'Alacant (BOUA). Dins d'aquest termini d'inscripció previst en la convocatòria, s'haurà de presentar en Oficina Principal del Registre General de la Universitat (Edifici de Gerència i Serveis Generals del Campus de Sant Vicent) o a les Oficines Auxiliars, ubicades a les Secretaries de Centre i en el Seu d'Alacant la documentació següent:  
    
 5.1.1.Carta de motivació indicant l'interès i l'aplicabilitat de l'estada en relació amb la tasca que exerceix, en la que s'incloga la descripció del treball que es desenvolupa a la Universitat d'Alacant indicant la relació amb l'àrea per a la que sol¿licita l'intercanvi.  
 5.1.2.Vist i plau de la persona responsable de la unitat on s'estiga treballant en el moment de presentar la sol¿licitud, indicant el compromís de la unitat per a rebre personal no docent en formació.  
 5.1.3.Acreditació del nivell d'idioma.  
 5.1.4.Còpia del justificant electrònic que acredita haver presentat la sol¿licitud  
    
    
    
 5.2.PUBLICACIÓ DE LES LLISTES D'ADMESOS  
    
 Només tindran la consideració de participants en aquesta convocatòria, aquells sol¿licitants que apareguen en les llistes definitives d'admesos.   
    
 Finalitzat el termini d’inscripció, es publicaran en la pàgina web del Servei de Selecció i Formació, les llistes provisionals d'admesos.  
    
 Termini de reclamacions: 10 dies a partir del següent a la publicació de les llistes provisionals d'admesos.  
    
 Finalitzat el termini de reclamacions, es publicaran en la pàgina web del Servei de Selecció i Formació, les llistes definitives d'admesos.  
    
    
 6.AVALUACIÓ I SELECCIÓ  
    
 Les sol¿licituds seran avaluades per una comissió que durà a terme la selecció del personal d'acord amb les directrius proporcionades per l'Organisme Autònom de Programes Educatius Europeus, en atenció als criteris següents:  
    
 6.1.Ordre de preferència:  
    
 6.1.1.Les sol¿licituds d'aquelles persones que no hagen gaudit mai d'aquestes ajudes.  
 6.1.2.Les sol¿licituds d'aquell personal de les unitats administratives que reben personal d'administració i serveis de les institucions sòcies en el marc d'aquest intercanvi   
 6.1.3.Aquelles persones que hagen gaudit d'aquestes ajudes en les últimes cinc convocatòries.  
    
 6.2.L'avaluació es realitzarà segons el barem que es detalla en l'annex II.  
    
 L'adjudicació final dels destins dependrà sempre de l'acceptació definitiva de la institució receptora. La comissió de selecció proposarà una llista de reserva degudament prioritzada.  
    
 Durant l'any següent a la conclusió de l'estada, la persona beneficiària d'aquesta mobilitat podrà ser requerida per a fer extensius a altres persones o col¿lectius universitaris els coneixements adquirits. Aquests requeriments hauran de ser atesos sempre que es formulen en termes assumibles per a la persona beneficiària i la unitat a què pertany.  
    
 Comissió de Selecció:  
 Presidenta: Vicerectora de Relacions Internacionals i Cooperació o persona en qui delegue  
 Secretari: Director del Servei de Selecció i Formació  
 8 Vocals entre els que es troben:   
 Directora del Secretariat de Programes Internacionals i Mobilitat  
 Vicegerent de Recursos Humans i Organització  
 Directora del Servei de Relacions Internacionals  
 Subdirectora de Formació i Internacionalització del PAS  
 Subdirectora de Mobilitat i programes internacionals  
    
 La Comissió de Selecció es reserva el dret de convocar les persones candidates per a contrastar qualsevol informació relacionada amb el contingut de la sol¿licitud.  
    
    
 7.UNITATS COMPETENTS EN LA GESTIÓ DELA MOBILITAT  
    
 La gestió del procés correspondrà a la Unitat de Formació i Internacionalització del PAS (Servei de Selecció i Formació), en coordinació amb la Unitat de Mobilitat i Programes Internacionals (Servei de Relacions Internacionals).   
    
 A fi d'agilitar al màxim el procés d'inscripció i organització, els dubtes que puguen sorgir es plantejaran per correu electrònic:  
    
 Suggeriments i o/qüestions relatives a la selecció del personal:   
[tecxwskaj@kl.qh](mailto:qzmpuxhyr@fe.sh)  
 Qüestions específiques de la mobilitat:   
[i.zntsebtqpxhbo@rt.fg](mailto:s.efpnnkmhmngga@nq.od)  
    
 El beneficiari serà responsable dels contactes amb la institució sòcia, l'organització del pla de treball, la gestió del transport, allotjament i assegurança d'assistència sanitària.  
    
    
 8.ACCEPTACIÓ  
    
 L'acceptació es formalitzarà mitjançant el document normalitzat denominat “Compromís de la persona beneficiària” signat per aquesta, que s'haurà de presentar en el registre de la UA, o d'acord amb el que preveu l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en un termini de 15 dies naturals a partir del dia següent a la publicació de la resolució de concessió. En aquest document se comprometran, entre altres, les condicions fixades en les bases reguladores d'aquesta convocatòria, d'acord amb les bases generals de l'Organisme Autònom de Programes Educatius Europeus.  
    
 9.FINANÇAMENT, PAGAMENT I FORMA DE JUSTIFICACIÓ  
    
 Les estades de formació del PAS estan cofinançades per l'acció de mobilitat de personal no docent amb fins de formació del Programa d'Aprenentatge Permanent (Erasmus) a Espanya, a través de l'Organisme Autònom de Programes Educatius Europeus, i pel Servei de Selecció i Formació de la Universitat d'Alacant. L'ajuda és una contribució per a cobrir les despeses de desplaçament i manutenció durant un període de formació al país europeu, i no podrà excedir un màxim de 1000 euros.   
    
 Les despeses de manutenció es calcularan basant-se en les tarifes diàries establides per a cada país de destí per l'Organisme Autònom de Programes Educatius Europeus. Les despeses de desplaçament es calcularan tenint en compte els costos de viatge previstos (a priori) o reals (a posteriori) i s'abonen d'acord amb les despeses reals.   
    
  Als efectes del cobrament de l'ajuda, serà indispensable, entre altres, presentar un pla de treball acceptat per la Universitat d'Alacant i la institució d'acollida. El pla ha d'incloure com a mínim: l'objectiu global i els objectius específics, els resultats que s'esperen obtenir amb les activitats de formació o aprenentatge i un programa del període de formació.  
    
 L'ajuda s'abonarà en dos pagaments: un primer pagament del 80% abans de realitzar l'activitat i un segon pagament del 20% una vegada realitzada l'activitat, prèvia entrega de la documentació següent:  
    
 9.1.Abans d'anar-se:  
 9.1.1.Compromís de la persona beneficiària  
 9.1.2.Contracte de subvenció de mobilitat  
 9.1.3.Pla de treball signat per ambdues institucions  
    
 9.2.En el termini d'un mes després de la realització de l'estada:  
 9.2.1.Certificat oficial de confirmació d'estada en què s'especifiquen dates d'estada i es confirme que s'ha realitzat el pla de treball previst, tenint en compte que la data de la certificació ha de ser igual o posterior a la data de finalització de l'estada. El certificat ha de ser original, sense ratllades ni esmenes, expedit (signat i segellat) per la direcció de la unitat d'acollida de la institució sòcia.  
 9.2.2.Justificants originals del viatge: transport (bitllets i targetes d'embarcament), allotjament, etc.   
 9.2.3.Informe final.  
 9.2.4.Memòria de l'activitat realitzada on es descriguen les activitats que ha dut a terme durant l'estada i l'aplicació o projecció d'aquestes al seu lloc de treball habitual. S'haurà de presentar també en format electrònic.  
    
    
 10.CANVIS I INCIDÈNCIES  
    
 Quan les circumstàncies així ho aconsellen i estiguen degudament motivades, la Gerència podrà autoritzar, a petició de la persona beneficiària, variacions en el pla de treball o el període de gaudi de la beca, segons el cas, així com resoldre qualsevol incidència que no implique un canvi substancial dels termes de la convocatòria.  
    
 11.RENÚNCIA I SUBSTITUCIONS  
    
 El fet de no incorporar-se al centre en les dates autoritzades, sempre que no s'haja notificat el canvi, s'entendrà com una renúncia i serà penalitzat en futures convocatòries.  
    
 Es considerarà que renuncien tàcitament a la mobilitat (i en conseqüència a l'ajuda), les persones beneficiàries que no hagen presentat el document d'acceptació i la resta de la documentació requerida en els terminis i en les condicions descrites en aquestes bases.  
    
 En el cas que es produïsca alguna renúncia total o parcial, o que no s'entregue el document d'acceptació i la resta de documentació en les condicions i el termini previstos, es podrà adjudicar, si és procedent, la mobilitat a candidats/es de la llista de reserva. Aquesta renúncia haurà de presentar-se per escrit a través del Registre General o a través dels Registres auxiliars.  
    
 L'incompliment total o parcial dels requisits i les obligacions establits en la present convocatòria i en la resta de la normativa podrà donar lloc a la revocació total o parcial de l'ajuda i l'obligació de tornar la quantitat corresponent, així com la impossibilitat de participar en noves edicions del programa.   
    
 Contra aquesta Resolució, que esgota la via administrativa, cal interposar recurs contenciós administratiu davant els tribunals corresponents del dit ordre jurisdiccional, d'acord amb el que disposa l'Art. 46.1 de la Llei 29/1998, de 13 de juliol, reguladora de la Jurisdicció Contenciosa Administrativa, en el termini de 2 mesos, a computar des de el dia següent a la seua publicació.  
    
    
 Alacant, 10 de setembre del 2009  
 EL GERENT  
 Sgt. Rafael Carrillo Paños





[Carretera Sant Vicent del Raspeig s/n  
03297 Sant Vicent del Raspeig - Alacant  
 Tel. 27 189 7233 - Fax 53 625 1073](https://www.google.es/maps/@84.457461,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12081&trk=tyah&trkInfo=tarId%6I6654946296616%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)